ব্যক্তিগত শ্ৰেষ্ঠ সময় মানেৰে অসমৰ হিমাই মহিলাৰ ৪০০ মিটাৰত ভাৰতৰ বাবে আঁজুৰি আনিলে ৰূপৰ পদক। আজিৰ দৌৰৰ জৰিয়তে হিমাই ২২ বছৰৰ পিছত ভাৰতক মহিলাৰ ৪০০ মিটাৰত ৰূপৰ পদকৰ সোৱাদ দিলে। আনহাতে এছিয়ান গেইমছত পদক জয় কৰা অসমৰ তৃতীয়গৰাকী খেলুৱৈত পৰিণত হ'ল হিমা।
আজি হিমাই স্বৰ্ণ জয়ৰ লক্ষ্যেৰে দৌৰিছিল যদিও দ্বিতীয় স্থানতে ৰয় উদীয়মান দৌৰৰাণীগৰাকী। অৱশ্যে ছেমিত উন্নত কৰা নিজৰ ব্যক্তিগত সময় মান আজিও উন্নত কৰে হিমাই।
হিমাৰ মূল প্ৰতিদ্বন্দ্বী তথা এছিয়ান গেইমছ ৰেকৰ্ডৰ অধিকাৰী বাহৰেইনৰ শ্বালৱা নাছীৰে (Salwa Naser) ৫০.০৯ ছেকেণ্ডেৰে স্বৰ্ণপদক দখল কৰে। আনহাতে কাজাখাস্তানৰ এলিনা মিখিনাই (৫২.৬৩) ব্ৰঞ্জৰ পদক পায়।
অসমৰ ভোগেশ্বৰ বৰুৱাই ১৯৬৬ চনত ৮০০ মিটাৰত স্বৰ্ণপদক জয় কৰাৰ আধা শতিকাৰো পিছত আন্তঃৰাষ্ট্ৰীয় পৰ্য্যায়ত ট্ৰেকত অসমৰ খেলুৱৈৰ পুনৰ সফলতাৰ ইতিহাস লিখিলে হিমাই।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
